Държавен вестник, бр. 113, 2025 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  113
НЗОК чрез директора на съответната районна 
здравноосигурителна каса (РЗОК), на чиято 
територия е разкрита аптеката.
(2) В случаите, когато притежателят на 
разрешение за търговия на дребно с ЛП е 
разкрил повече от една аптека на територия­
та на една РЗОК, договор по чл. 4, ал. 1 се 
сключва за всяка една от аптеките.
(3) В случаите, когато притежателят на 
разрешение за търговия на дребно с ЛП е 
разкрил аптеки на територията на различни 
РЗОК, договор по чл. 4, ал. 1 се сключва за 
всяка аптека чрез директора на съответната 
РЗОК, на чиято територия се намира аптеката.
Чл. 6. (1) За сключване на договор по чл. 4, 
ал. 1 кандидатът подава до директора на РЗОК 
заявление по образец № 1 към Указания по 
тълкуване и прилагане на Условия и ред за 
сключване на индивидуални договори за за­
плащане на лекарствени продукти по чл. 262, 
ал. 6, т. 1 от Закона за лекарствените продукти 
в хуманната медицина, на медицински изделия 
и на диетични храни за специални медицински 
цели, заплащани напълно или частично от 
НЗОК (Указания), в което вписва данни за 
единния идентификационен код на търговеца 
или кооперацията от търговския регистър. 
(2) Към заявлението се прилагат следните 
документи:
1. документ за актуална регистрация по 
националното законодателство, издаден от 
компетентен орган на съответната друга 
държава на кандидата – само за дружествата, 
регистрирани в друга държава – членка на 
Европейския съюз, или в държава – страна 
по Споразумението за Европейското иконо­
мическо пространство;
2. за ръководителя на аптеката – договор 
за управление, на вписания в търговския ре­
гистър магистър-фармацевт, представляващ 
дружеството заявител, или трудов договор 
в случаите, когато същият работи по трудо­
во правоотношение – заверен от кандидата 
препис; в случаите, когато притежателят 
на разрешение за търговия на дребно с ЛП 
е магистър-фармацевт и е ръководител на 
аптеката – едноличен търговец (едноличен 
собственик на капитала), не е необходимо 
представянето на трудов договор или договор 
за управление на аптеката;
3. декларация за персонала на аптеката 
по образец № 2 към Указанията и копие 
от потвърдената регистрация на трудовите 
договори в НАП на работещите в аптеката 
магистър-фармацевти – заверен от кандидата 
препис;
4. удостоверения за членство в БФС и за 
преминати форми за продължаващо медицин­
ско обучение на ръководителя на аптеката и 
на работещите в нея магистър-фармацевти, 
издадени от съответната регионална коле­
гия на БФС, в която магистър-фармацевтът 
е вписан, с посочен адрес по месторабота 
и продължителността на работното време 
на лицата според Националния електронен 
регистър на членовете на БФС – оригинал;
5. декларация за свързани лица по смисъла 
на § 1 от Търговския закон с други търговци 
на дребно с лекарствени продукти, търговци 
на едро и лечебни заведения по образец № 3 
към Указанията;
6. декларация за работното време на апте­
ката по образец № 4 към Указанията;
7. декларация за подаване на финансо­
во-отчетни документи по образец № 5 към 
Указанията.
Чл. 7. (1) Индивидуалните договори по 
чл. 45, ал. 17 от ЗЗО, допълнителните спора­
зумения към тях и документите, свързани със 
сключването, изменението и прекратяването 
им, се съставят като електронни документи 
и се подписват от страните с квалифициран 
електронен подпис.
(2) В случай че кандидатът желае ин­
дивидуалните договори по чл. 45, ал. 17 от 
ЗЗО, допълнителните споразумения към тях 
и документите, свързани със сключването, 
изменението и прекратяването им, да бъдат 
подписани на хартиен носител, той отбелязва 
това обстоятелство в заявлението по чл. 6 
(образец № 1 към Указанията).
(3) В случаите по ал. 1 индивидуалните 
договори, допълнителните споразумения към 
тях и документите се изпращат чрез Систе­
мата за сигурно електронно връчване (ССЕВ) 
по чл. 26, ал. 2 от Закона за електронното 
управление.
Чл. 8. (1) Директорът на РЗОК разглежда 
подадените документи и в 14-дневен срок 
сключва договор по образец съгласно прило­
жение № 1 към Условията и реда.
(2) При непълнота и/или неточност в 
подадените документи директорът на РЗОК 
писмено уведомява кандидата за това обстоя­
телство и определя 14-дневен срок за отстра­
няването є/им. В тези случаи срокът по ал. 1 
спира да тече до отстраняване на непълнотата
и/или неточността.
Чл. 9. (1) Предмет на договор, сключен при 
настоящите Условия и ред, могат да бъдат 
всички или някои от следните позиции:
1. ЛП по чл. 262, ал. 6, т. 1 от ЗЛПХМ, 
предписвани по „Протокол за предписване 
на лекарства, заплащани от НЗОК/РЗОК“;
2. лекарствени продукти по чл. 262, ал. 6, 
т. 1 от ЗЛПХМ, невключени в т. 1;
3. лекарствени продукти, съдържащи нар­
котични вещества;
4. диетични храни за специални медицин­
ски цели;
5. медицински изделия за стомирани болни;
6. медицински изделия – тест-ленти;